
ΤΕΥΧΟΣ ΔΕΥΤΕΡΟ 


Αρ 


. Φύλλου 2955 


ΑΠΟΦΑΣΕΙΣ 

Αριθμ. αττόφ. 760/22-6 -2018 

Έγκριση Κανονισμού Προγράμματος Μεταπτυχι¬ 
ακών Σπουδών του Τμήματος Ιστορίας και Αρχαι¬ 
ολογίας του Εθνικού και Καποδιστριακού Πανεπι¬ 
στημίου Αθηνών με τίτλο «Νεότερη και Σύγχρονη 
Ιστορία και Ιστορία της Τέχνης» / "ΜοάθΐΎΐ 3ηά 
ΈοηΙθπιροιτπγ ΗίδΙοΓγ 3ηά Ηί$Ιοι·γ οί ΑΠ". 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Τις διατάξεις του ν. 4485/17 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ114/4-8-2017, τ.Α'), και 
ειδικότερα τα άρθρα 30 έως και 37,45 και 85. 

2. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/12-12-2017, τ.Β') με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02). 

6. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων (ΦΕΚ 195/ 
6-9-2011, τ.Α'), όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

8. Το π.δ. 85/2013 (ΦΕΚ 124/3-6-2013, τ.Α') «Ίδρυ¬ 
ση, μετονομασία, ανασυγκρότηση Σχολών και ίδρυση 
Τμήματος στο Εθνικό και Καποδιστριακό Πανεπιστήμιο 
Αθηνών». 

9. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/2-8-2005, τ.Α') «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος», όπως τροποποιήθηκε και ισχύει. 


10. Το απόσπασμα πρακτικού της Συνέλευσης του Τμή¬ 
ματος Ιστορίας και Αρχαιολογίας του ΕΚΠΑ (συνεδρίαση 
22-3-2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 18-4-2018). 

12. Το απόσπασμα πρακτικού της Συγκλήτου του ΕΚΠΑ 
(συνεδρίαση 30-4-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

την έγκριση του Κανονισμού του Προγράμματος 
Μεταπτυχιακών Σπουδών του Τμήματος Ιστορίας και 
Αρχαιολογίας του ΕΚΠΑ με τίτλο «Νεότερη και Σύγ¬ 
χρονη Ιστορία και Ιστορία της Τέχνης» / "Μοάθΐη 3ηά 
ΈοπΐθίπροΓΒΓγ ΗΪ5ί0Γγ 3πά Ηΐ5ΐ0Γγ οί ΑιΤ" από το ακα¬ 
δημαϊκό έτος 2018-2019, ως ακολούθως: 

ΑΡΘΡΟ 1 

ΑΝΤΙΚΕΙΜΕΝΟ-ΣΚΟΠΟΣ 

Σκοπός του ΠΜΣ «Νεότερη και Σύγχρονη Ιστορία 
και Ιστορία της Τέχνης» / "Μοάθΐη 3πό (Ζοηΐθΐ'ηροΐ'Βΐ'γ 
ΗΪ5ΐοτγ 3ηό Ηί5ΐθΓγ οί ΑιΤ" είναι η παροχή υψηλού επι¬ 
πέδου μεταπτυχιακής εκπαίδευσης στο επιστημονικό 
πεδίο του Τ μήματος Ιστορίας και Αρχαιολογίας του ΕΚΠΑ. 
Περιλαμβάνει τις εξής τρεις ειδικεύσεις: 

1) Νεότερη και Σύγχρονη Ελληνική Ιστορία: ελληνοβε- 
νετικός, οθωμανικός, νεότερος ελληνικός κόσμος, 

2) Ευρωπαϊκή Ιστορία, 

3) Ιστορία της Τέχνης. 

Μετά την πλήρη και επιτυχή ολοκλήρωση των σπου¬ 
δών με βάση το πρόγραμμα σπουδών και ανάλογα με 
την ειδίκευση που έχει επιλέξει ο φοιτητής, το ΠΜΣ οδη¬ 
γεί στην απονομή Διπλώματος Μεταπτυχιακών Σπουδών 
στη «Νεότερη και Σύγχρονη Ιστορία και Ιστορία τηςΤέ- 
χνης» με ειδίκευση στη Νεότερη και Σύγχρονη Ελληνική 
Ιστορία: ελληνοβενετικός, οθωμανικός, νεότερος ελλη¬ 
νικός κόσμος ή στην Ευρωπαϊκή Ιστορία ή στην Ιστορία 
τηςΤέχνης. Οι τίτλοι απονέμονται από τοΤμήμα Ιστορίας 
και Αρχαιολογίας του ΕΚΠΑ. 

ΑΡΘΡΟ 2 

ΔΟΜΗ ΚΑΙ ΟΡΓΑΝΑ ΤΟΥ ΠΜΣ 

Αρμόδια όργανα για τη λειτουργία του ΠΜΣ σύμφωνα 
με τον ν. 4485/2017 είναι: 

1. Η Συνέλευση του Τμήματος 

2. Η Συντονιστική Επιτροπή (ΣΕ) του ΠΜΣ: απαρτίζεται 
από πέντε (5) μέλη ΔΕΠ του Τμήματος, που έχουν αναλά- 
βει μεταπτυχιακό έργο και εκλέγονται από τη Συνέλευση 
του Τμήματος για διετή θητεία. Τα μέλη της ΣΕ δεν δικαι¬ 
ούνται επιπλέον αμοιβή ή αποζημίωση για τη συμμετοχή 
τους στην επιτροπή. Πρόεδρος της ΣΕ είναι ο Διευθυντής 
του ΠΜΣ, ο οποίος ορίζεται από τη Συνέλευση μεταξύ 
των μελών της ΣΕ. Η θητεία του Προέδρου της ΣΕ μπο¬ 
ρεί να ανανεωθεί μία φορά. Η ΣΕ είναι αρμόδια για την 
παρακολούθηση και τον συντονισμό της λειτουργίας 
του προγράμματος και 

- εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ, 

- ορίζει τον επιβλέποντα και τα μέλη της τριμελούς 
επιτροπής εξέτασης Μεταπτυχιακών Διπλωματικών Ερ¬ 
γασιών (ΜΔΕ), ο ορισμός της οποίας επικυρώνεται από 
τη Συνέλευση του Τμήματος, 

- εξετάζει φοιτητικά θέματα όπως αιτήσεις αναστολής 
φοίτησης, αναγνώρισης μαθημάτων από προηγούμενη 
μεταπτυχιακή εκπαίδευση, αντικατάστασης μαθημάτων 
του παρόντος Προγράμματος με μαθήματα άλλων ΠΜΣ 
και εισηγείται σχετικά στη Συνέλευση του Τμήματος, 

- με εξουσιοδότηση της Συνέλευσης, αποφασίζει ως 
προς την οικονομική διαχείριση και ειδικότερα ως προς 
την έγκριση των δαπανών του προγράμματος και πι¬ 
στοποιεί τη σχέση των εκπαιδευτικών αναγκών του συ¬ 
γκεκριμένου προγράμματος με τις εκάστοτε αιτούμενες 
δαπάνες. 

3. Ο Διευθυντής του ΠΜΣ και ο Αναπληρωτής του: Ο 
Διευθυντήςτου ΠΜΣ είναι μέλοςΔΕΠ πρώτης βαθμίδας 
ή της βαθμίδαςτου αναπληρωτή, του ιδίου ή συναφούς 
γνωστικού αντικειμένου με το γνωστικό αντικείμενο του 
ΠΜΣ. Επιπλέον, είναι μέλος και ΠρόεδροςτηςΣΕ. Ορίζε¬ 
ται μαζί με τον Αναπληρωτή του, με απόφαση Συνέλευ¬ 
σης του Τμήματος. 

Ο Διευθυντής του ΠΜΣ εισηγείται στα αρμόδια όργανα 
του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής 
δεν μπορεί να έχει περισσότερες από δύο (2) συνεχό¬ 
μενες θητείες και δεν δικαιούται επιπλέον αμοιβή για το 
διοικητικό του έργο ως Διευθυντή. Έχει τις ακόλουθες 
αρμοδιότητες: 

α) συγκαλεί σε συνεδρίαση τη ΣΕ, 

β) καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ, 

γ) ορίζει εκλογές για την αναπλήρωση μελών επιτρο¬ 
πών λόγω κένωσης θέσης, 

δ) έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση του Τμήματος για έγκριση, 

ε) είναι υπεύθυνος για την παρακολούθηση της εκτέλε¬ 
σης του προϋπολογισμού και για την έκδοση των εντο¬ 
λών πληρωμής των σχετικών δαπανών, 

στ) κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΠΜΣ, καθώς και των λοιπών 
δραστηριοτήτων του, με στόχο την αναβάθμιση των 


σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΠΜΣ. 

Ο ΑναπληρωτήςΔιευθυντήςτου ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

Το ΠΜΣ «Νεότερη και Σύγχρονη Ιστορία και Ιστορία 
της Τέχνης» / "Μοάθΐη 3ηά (Ιοηΐθΐηροΐ'31'γ Ηίεΐοι-γ 3ηά 
ΗΪ5ΐοτγ οί ΑιΤ" υποστηρίζεται από τη Γραμματεία του 
ΠΜΣ που είναι εγκατεστημένη στο Τμήμα Ιστορίας και 
Αρχαιολογίας του ΕΚΠΑ και βρίσκεται υπάτην επιστασία 
της Γραμματείας του Τμήματος Ιστορίας και Αρχαιολο¬ 
γίας του ΕΚΠΑ. Η Γραμματεία του ΠΜΣ έχει ως καθήκον 
τη γραμματειακή υποστήριξη του ΠΜΣ, όπως την προ¬ 
ετοιμασία της διαδικασίας εισδοχής υποψηφίων, την τή¬ 
ρηση των οικονομικών στοιχείων του Προγράμματος, 
τη γραμματειακή υποστήριξη της ΣΕ, την καταχώριση 
βαθμολογιών κλπ. 

ΑΡΘΡΟ 3 

ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ 

Στο ΠΜΣ «Νεότερη και Σύγχρονη Ιστορία και Ιστορία 
της Τέχνης» / "Μοάθΐη 3πά ΟοπΐθίπροΓΒΓγ Ηίεΐοι-γ 3πά 
Ηίεΐοι-γ οί ΑιΤ" γίνονται δεκτοί κάτοχοι τίτλου του Α' Κύ¬ 
κλου Σπουδών τωνΤμημάτων Ιστορίας και Αρχαιολογίας 
ΑΕΙ της ημεδαπής ή ομοταγών, αναγνωρισμένων από τον 
ΔΟΑΤΑΠ, ιδρυμάτων της αλλοδαπής, καθώς και απόφοι¬ 
τοι άλλωνΤμημάτων ΑΕΙ της ημεδαπής ή αναγνωρισμέ¬ 
νων ομοταγών ιδρυμάτων της αλλοδαπής. 

Γίνονται δεκτοί ως υπεράριθμοι μέλη των κατηγοριών 
ΕΕΠ, ΕΔΙΠ και ΕΤΕΤ, σύμφωνα με την παρ. 8 του άρ. 34 
του ν. 4485/2017. 

Το ΠΜΣ «Νεότερη και Σύγχρονη Ιστορία και Ιστορία 
της Τέχνης» / "Μοάθΐη 3πά ΟοπΐθίπροΓΒΓγ Ηίεΐοι-γ 3πά 
ΗίεΐοΓγ οί ΑιΤ" θα δέχεται έως 30 φοιτητές ανά ακα¬ 
δημαϊκό έτος και προγραμματίζεται να απασχολεί 15 
συνολικά διδάσκοντες, τουλάχιστον 60% από το Τμήμα 
Ιστορίας και Αρχαιολογίας του ΕΚΠΑ και έως 40% από 
Πανεπιστήμια και Ερευνητικά Κέντρα της ημεδαπής και 
της Αλλοδαπής (για τις κατηγορίες διδασκόντων βλ. άρ¬ 
θρο 9). Αυτό αντιστοιχεί σε 2 φοιτητές ανά διδάσκοντα. 

Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣ του Τμήματος Ιστορίας και Αρχαι¬ 
ολογίας είναι περίπου 93 ανά έτος σε σχέση και με τον 
αριθμό των περίπου 270 προπτυχιακών φοιτητών ανά 
έτος και των 38 διδασκόντων του Τμήματος Ιστορίας και 
Αρχαιολογίας του ΕΚΠΑ. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

ΑΡΘΡΟ 4 

ΤΡΟΠΟΣ ΕΙΣΑΓΩΓΗΣ 

Η επιλογή των φοιτητών γίνεται σύμφωνα με τον 
ν. 4485/2017 και τις προβλέψεις του παρόντος Κανονι¬ 
σμού Μεταπτυχιακών Σπουδών. 

Κάθε Μάιο, με απόφαση της Συνέλευσης του Τμήμα¬ 
τος Ιστορίας και Αρχαιολογίας του ΕΚΠΑ, δημοσιεύεται 

και αναρτάται στην ιστοσελίδα του Τμήματος και του 
Ιδρύματος προκήρυξη για την εισαγωγή μεταπτυχια¬ 
κών φοιτητών στο ΠΜΣ. Οι αιτήσεις υποβάλλονται στη 
Γραμματεία Μεταπτυχιακών Σπουδών του Τμήματος 
(Πανεπιστημιούπολη Ζωγράφου, Φιλοσοφική Σχολή, 4ος 
όροφος, γραφείο 404) από 1 έως 20 Ιουνίου και από 1-10 
Σεπτεμβρίου έκαστου έτους. 

Απαραίτητα δικαιολογητικά είναι: 

1. Αίτηση συμμετοχής (με δήλωση της προτιμώμενης 
ειδίκευσης). 

2. Βιογραφικό σημείωμα. 

3. Επικυρωμένο αντίγραφο πτυχίου και αναλυτική 
βαθμολογία προπτυχιακών μαθημάτων (ή βεβαίωση 
περάτωσης σπουδών). 

4. Φωτοτυπία δύο όψεων της αστυνομικής ταυτότητας. 

5. Διπλωματική εργασία ή σεμιναριακές εργασίες, εάν 
υπάρχουν, ιδιαίτερα εκείνες που σχετίζονται με το γνω¬ 
στικό αντικείμενο ειδίκευσης. 

6. Βεβαιώσεις συμμετοχής σε συνέδρια, σεμινάρια, 
πρακτικές ασκήσεις κλπ., εάν υπάρχουν. 

7. Πιστοποιητικό γλωσσομάθειας της αγγλικής ή γαλ¬ 
λικής ή γερμανικής ή ιταλικής γλώσσας σε επίπεδο Β2 
τουλάχιστον. 

8. Δημοσιεύσεις σε περιοδικά με κριτές, εάν υπάρχουν. 

9. Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν. 

Οι φοιτητές από ιδρύματα της αλλοδαπής πρέπει να 
προσκομίσουν πιστοποιητικό αντιστοιχίας και ισοτιμίας 
από τον ΔΟΑΤΑΠ, σύμφωνα με το άρθρο 34, παρ. 7 του 
ν. 4485/2017. 

Η επιλογή των εισακτέων κάθε ειδίκευσης πραγματο¬ 
ποιείται με βάση τα ακόλουθα κριτήρια: 

1. Επίδοση στις εισαγωγικές γραπτές εξετάσεις για το 
ΠΜΣ σε ποσοστό 50%. Η γραπτή εξέταση γίνεται απο¬ 
κλειστικά σε θέματα της ειδίκευσης στην οποία επιθυμεί 
να ενταχθεί ο υποψήφιος και στη σχετική ύλη που έχει 
προηγουμένως ανακοινωθεί.Τα θέματα επιλέγονται από 
τους εξεταστές της κάθε ειδίκευσης λίγο πριν από την 
εξέταση. Κατά την εξέταση και βαθμολόγηση τα ονόματα 
των υποψηφίων παραμένουν καλυμμένα. Ο βαθμός της 
γραπτής εξέτασης είναι τελικός. Δεν προβλέπεται κάποια 
επιπλέον διαδικασία αναβαθμολόγησης. 

2. Προφορική εξέταση-συνέντευξη σε ποσοστό 50%. 
Η προφορική εξέταση-συνέντευξη πραγματοποιείται 
από τα μέλη ΔΕΠ της ειδίκευσης στην οποία επιθυμεί 
να ενταχθεί ο υποψήφιος. Κατά τη συνέντευξη, ελέγ¬ 
χονται οι γνώσεις των υποψηφίων στα θέματα της 
ειδίκευσης, καθώς και η δυνατότητά τους να πραγμα¬ 
τοποιήσουν πρωτότυπη έρευνα. Συνυπολογίζεται ο 
βαθμός του πτυχίου, καθώς και των σχετικών με την 
ειδίκευση προπτυχιακών μαθημάτων και σεμιναρια- 
κών εργασιών, η συμμετοχή σε πρακτικές ασκήσεις, 
οι δημοσιεύσεις σε περιοδικά με κριτές, αποδεικτικά 
επαγγελματικής ή ερευνητικής δραστηριότητας, εάν 
υπάρχουν, καθώς και το επίπεδο των πιστοποιητικών 
γλωσσομάθειας. Απαραίτητο προσόν για την επιλογή 
στο ΠΜΣ αποτελεί η πιστοποιημένη γνώση της αγγλι¬ 
κής ή γαλλικής ή γερμανικής ή ιταλικής γλώσσας σε 
επίπεδο Β2 τουλάχιστον. 


Προκειμένου να ενταχθεί στο πρόγραμμα, ο υποψή¬ 
φιος οφείλει να συγκεντρώσει μέσο όρο βαθμολογίας 
τουλάχιστον επτά (7). Με βάση τα συνολικά κριτήρια, 
η ΣΕ καταρτίζει τον πίνακα αξιολόγησης των φοιτη¬ 
τών και τον καταθέτει για έγκριση στη Συνέλευση. Οι 
επιτυχόντες θα πρέπει να εγγραφούν στη Γραμματεία 
του ΠΜΣ εντός επτά (7) ημερών από την απόφαση της 
Συνέλευσης του Τμήματος. Σε περίπτωση ισοβαθμίας, 
γίνονται δεκτοί όλοι οι ισοβαθμήσαντες υποψήφιοι. Η 
εγγραφή του υποψηφίου θα είναι δυνατή μόνον εφό¬ 
σον προσκομίσει βεβαίωση περατώσεως σπουδών ή 
επικυρωμένο αντίγραφο πτυχίου προπτυχιακών σπου¬ 
δών ενός Τμήματος Ιστορίας και Αρχαιολογίας ΑΕΙ της 
ημεδαπής ή ομοταγών, αναγνωρισμένων από τον ΔΟ¬ 
ΑΤΑΠ, ιδρυμάτων της αλλοδαπής. Σε περίπτωση μη εγ¬ 
γραφής ενός ή περισσοτέρων φοιτητών, θα κληθούν, 
εάν υπάρχουν, οι επιλαχόντες, με βάση τη σειρά τους 
στον εγκεκριμένο αξιολογικό πίνακα, να εγγραφούν 
στο ΠΜΣ. 

Αλλοδαποί υπότροφοι του ΙΚΥ και άλλων φορέων 
περιορισμένης (συνήθως δεκάμηνης) διάρκειας, καθώς 
και μεταπτυχιακοί φοιτητές-υπότροφοι προγραμμά¬ 
των κινητικότητας της Ευρωπαϊκής Ένωσης ή συναφών 
ρυθμίσεων είναι δυνατόν να πραγματοποιούν, ύστερα 
από απόφαση της ΣΕ, τμήμα των σπουδών τους εντασ¬ 
σόμενοι ως υπεράριθμοι στο πρόγραμμα. Αντιστοίχως, 
φοιτητές του προγράμματος του Τμή ματος, που εξασφα¬ 
λίζουν υποτροφία κινητικότητας (π.χ. ΕΓ35ΐηυ5) ή άλλη, 
μπορούν να πραγματοποιήσουν τμήμα των σπουδών 
τους σε πανεπιστήμιο της Ευρωπαϊκής Ένωσης ή σε άλλο 
πανεπιστήμιο με το οποίο έχει πρόγραμμα συνεργασίας 
το ΕΚΠΑ, ύστερα από απόφαση της ΣΕ. 

ΑΡΘΡΟ 5 

ΔΙΑΡΚΕΙΑ ΦΟΙΤΗΣΗΣ 

Η χρονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. Ο ανώτατος επιτρεπόμενος χρόνος ολοκλήρω- 
σηςτων σπουδών, ορίζεται στατέσσερα (4) ακαδημαϊκά 
εξάμηνα. 

Προβλέπεται η δυνατότητα μερικής φοίτησης για φοι¬ 
τητές που αδυνατούν να ανταποκριθούν στις απαιτήσεις 
της πλήρους φοίτησης για λόγους υγείας, εργασιακών 
υποχρεώσεων, οικογενειακούς, στράτευσης κ.ά. Η δι¬ 
άρκεια μερικής φοίτησης δεν μπορεί να ξεπερνάει έξι 
(6) ακαδημαϊκά εξάμηνα, στα οποία περιλαμβάνεται και 
ο χρόνος εκπόνησης της μεταπτυχιακής διπλωματικής 
εργασίας. 

Ο μεταπτυχιακός φοιτητής με αίτηση του μπορεί να 
ζητήσει αιτιολογημένα αναστολή φοίτησης, η οποία 
δεν μπορεί να υπερβαίνει τους έξι (6) ημερολογιακούς 
μήνες. Οι έξι μήνες της αναστολής της φοιτητικής ιδιό¬ 
τητας δεν προσμετρώνται στην προβλεπόμενη ανώτατη 
διάρκεια κανονικής φοίτησης. Η αναστολή χορηγείται 
μόνο για εξαιρετικά σοβαρούς λόγους (υγείας, οικο¬ 
γενειακούς κ.ά.), εφόσον η ΣΕ τους κρίνει απολύτως 
αιτιολογημένους και τεκμηριωμένους. Σε εξαιρετικές 

περιπτώσεις, η ΣΕ έχει την αρμοδιότητα να εξετάζει 
άλλους πολύ σοβαρούς λόγους αναστολής και να απο- 
φαίνεται αναλόγως. Σε σοβαρές περιπτώσεις, για τις 
οποίες αποφασίζει η ΣΕ, παρέχεται η δυνατότητα με- 
ταπήδησης από το καθεστώς πλήρους σε εκείνο της 
μερικής φοίτησης. 

ΑΡΘΡΟ 6 

ΠΡΟΓΡΑΜΜΑ ΣΠΟΥΔΩΝ 

Το ΠΜΣ ξεκινά κατά το χειμερινό εξάμηνο εκάστου 
ακαδημαϊκού έτους. Για την απόκτηση ΔΜΣ απαιτού¬ 
νται συνολικά 120 πιστωτικές μονάδες (Ε0Τ5). Κατά 
τη διάρκεια της φοίτησης, ο φοιτητής οφείλει να ολο¬ 
κληρώσει επιτυχώς έξι σεμινάρια και τη Μεταπτυχια¬ 
κή Διπλωματική Εργασία (ΜΔΕ).Το κάθε σεμινάριο για 
το οποίο απαιτείται εκπόνηση σεμιναριακής εργασίας 
αντιστοιχεί σε 15 πιστωτικές μονάδες (Ε(ΙΤ5), ενώ η ΜΔΕ 
αντιστοιχεί σε 30 πιστωτικές μονάδες (Ε(ΙΤ5). Η διδασκα¬ 
λία των μαθημάτων γίνεται διά ζώσης. Η θεματολογία 
και η βιβλιογραφία των μαθημάτων περιέχονται στον 
Οδηγό Σπουδών, ο οποίος αναρτάται στην ιστοσελίδα 
του Τμήματος Ιστορίας και Αρχαιολογίας ετησίως. Τα 
σεμινάρια είναι εξαμηνιαία. Τα μαθήματα διεξάγονται 
στην ελληνική γλώσσα με δυνατότητα προσφοράς μα¬ 
θημάτων στην αγγλική γλώσσα από επισκέπτη καθηγητή 
ΑΕΙ της αλλοδαπής. 


Για κάθε φοιτητή ορίζεται ένας επόπτης σπουδών. 
Επόπτες σπουδών μπορούν να είναι μέλη ΔΕΠ που 
συμμετέχουν στο ΠΜΣ και προσφέρουν στη διάρκεια 
των τεσσάρων εξαμήνων ένα τουλάχιστον σεμιναριακό 
μάθημα. Οι επόπτες ορίζονται από τη ΣΕ, λαμβάνοντας 
υπόψη τα επιστημονικά ενδιαφέροντα του υποψηφίου. Η 
ΣΕ και ο επόπτης έχουν την ευθύνη της παρακολούθησης 
και του ελέγχου της πορείας των σπουδών του μεταπτυ¬ 
χιακού φοιτητή. Κάθε φοιτητής μπορεί να παρακολουθεί 
σε κάθε εξάμηνο μέχρι και τρία σεμιναριακά μαθήματα, 
σύμφωνα με το προσωπικό του πρόγραμμα, το οποίο 
διαμορφώνεται κατά τις ρυθμίσεις του κανονισμού και 
σε συνεργασία με τον επόπτη του, ο οποίος ενημερώνει 
στη συνέχεια γραπτώς τη ΣΕ. 

Από το σύνολο των σεμιναριακών μαθημάτων τουλά¬ 
χιστον τέσσερα πρέπει να προέρχονται από τον κατά¬ 
λογο των μαθημάτων της ειδίκευσης, στην οποία έχει 
εγγράφει ο φοιτητής. Τα υπόλοιπα δύο σεμινάρια μπο¬ 
ρεί να επιλέγονται από τις ειδικεύσεις του ιδίου ΠΜΣ ή 
άλλων ΠΜΣ του Τμήματος ή άλλου πανεπιστημιακού 
τμήματος δημοσίου ΑΕΙ ή αναγνωρισμένου ερευνητικού 
κέντρου, με τη σύμφωνη γνώμη του επόπτη καθηγητή, 
εφόσον εξασφαλίζεται η αντιστοιχία των πιστωτικών 
μονάδων (Ε0Τ5). 

Α. Το ενδεικτικό πρόγραμμα των μαθημάτων ανά ει¬ 
δίκευση διαμορφώνεται ως εξής: 


1. Ειδίκευση: Νεότερη και Σύγχρονη Ελληνική Ιστορία: ελληνοβενετικός, οθωμανικός, νεότερος ελληνικός κόσμος 


Α' Εξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

Ε0Τ5 

Ιστορία Νέου Ελληνισμού 1 

3 

15 

Ιστορία Νέου Ελληνισμού II 

3 

15 

Οθωμανική Ιστορία 1 

3 

15 

Νεότερη και Σύγχρονη Ελληνική Ιστορία (19ος-20ός αι.) 1 

3 

15 

Νεότερη και Σύγχρονη Ελληνική Ιστορία (19ος-20ός αι.) II 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


ΒΈξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

Ε0Τ5 

Ιστορία Νέου Ελληνισμού III 

3 

15 

Νεότερη και Σύγχρονη Ελληνική Ιστορία (19ος-20ός αι.) III 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 

ΓΈξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

Ε0Τ5 

Ιστορία Νέου Ελληνισμού IV 

3 

15 

Οθωμανική Ιστορία II 

3 

15 

Νεότερη και Σύγχρονη Ελληνική Ιστορία (19ος-20ός αι.) IV 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣτου 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


Δ' Εξάμηνο 

Διπλωματική Εργασία 

Ε0Τ5 

Μεταπτυχιακή Διπλωματική Εργασία 


Σύνολο 

30 


2. Ειδίκευση: Ευρωπαϊκή Ιστορία 


Α' Εξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

Ε(ΖΤ5 

Μεσαιωνική Ιστορία 1 

3 

15 

Πρώιμη Νεότερη Ευρωπαϊκή Ιστορία 1 

3 

15 

Νεότερη και Σύγχρονη Ευρωπαϊκή Ιστορία 1 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


ΒΈξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

Ε(ΖΤ5 

Μεσαιωνική Ιστορία II 

3 

15 

Πρώιμη Νεότερη Ευρωπαϊκή Ιστορία II 

3 

15 

Νεότερη και Σύγχρονη Ευρωπαϊκή Ιστορία II 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


Γ' Εξάμηνο 



Μαθήματα Επιλογής 

Διδ. ώρες 
(ανά 

εβδομάδα) 

Ε(ΖΤ5 

(Δύο μαθήματα για τον μεταπτυχιακό φοιτητή) 

Μεσαιωνική Ιστορία III 

3 

15 

Πρώιμη Νεότερη Ευρωπαϊκή Ιστορία III 

3 

15 

Νεότερη και Σύγχρονη Ευρωπαϊκή Ιστορία III 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣτου 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 

ΔΈξάμηνο 

Διπλωματική Εργασία 

Ε(ΖΤ5 

Μεταπτυχιακή Διπλωματική Εργασία 


Σύνολο 

30 


3. Ειδίκευση: Ιστορία της Τέχνης 


Α' Εξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

ΕΈΤ5 

Ζητήματα Έρευνας στην Ευρωπαϊκή Τέχνη 1 

3 

15 

Ζητήματα Έρευνας στη Νεότερη Ελληνική Τέχνη 1 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


Β'Εξάμηνο 

Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 

εβδομάδα) 

ΕΈΤ5 

Ζητήματα Έρευνας στην Ευρωπαϊκή Τέχνη II 

3 

15 

Ζητήματα Έρευνας στη Νεότερη Ελληνική Τέχνη II 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


Γ' Εξάμηνο 



Μαθήματα Επιλογής 

(Δύο μαθήματα για τον μεταπτυχιακό φοιτητή) 

Διδ. ώρες 
(ανά 
εβδομά¬ 
δα) 

ΕΈΤ5 

Ζητήματα Έρευνας στην Ευρωπαϊκή Τέχνη III 

3 

15 

Ζητήματα Έρευνας στη Νεότερη Ελληνική Τέχνη III 

3 

15 

Μάθημα ελεύθερης επιλογής από άλλη ειδίκευση του ΠΜΣ ή από άλλο ΠΜΣ του 
Τμήματος ή από άλλο ΠΜΣ δημοσίου ΑΕΙ 

3 

15 

Σύνολο 


30 


ΔΈξάμηνο 

Διπλωματική Εργασία 

ΕΈΤ5 

Μεταπτυχιακή Διπλωματική Εργασία 


Σύνολο 

30 

Β. Περιεχόμενο/περιγραφή μαθημάτων 

1. Ειδίκευση: Νεότερη και Σύγχρονη Ελληνική 
Ιστορία: ελληνοβενετικός, οθωμανικός, νεότερος 
ελληνικός κόσμος 

Χειμερινό εξάμηνο (1 ο) 

Ιστορία Νέου Ελληνισμού I 

Ο ελληνοβενετικός κόσμος (πολιτική οργάνωση, θε¬ 
σμοί, ιδεολογία) 

Στο μάθημα αυτό μελετώντας με βάση αρχειακές κυρί¬ 
ως πηγές και τη σύγχρονη βιβλιογραφία, ζητήματα σχε¬ 
τικά με τις ιστορικές εξελίξεις, την πολιτική οργάνωση, 
τους θεσμούς και την ιδεολογική συγκρότηση του υπό 
τους Βενετούς ελληνικού κόσμου, από τον 13ο έως και 
τον 18ο αιώνα, στο πλαίσιο της ιστορίας του βενετικού 
Κράτους και της ιστορίας του Νέου Ελληνισμού. 

Ιστορία Νέου Ελληνισμού II 

Ο Νέος Ελληνισμός κατά την περίοδο της οθωμανικής 
κυριαρχίας (πολιτική οργάνωση, θεσμοί, ιδεολογία) 

Στο μάθημα αυτό μελετώντας με βάση αρχειακές κυ¬ 
ρίως πηγές και τη σύγχρονη βιβλιογραφία, ζητήματα 
σχετικά με τις ιστορικές εξελίξεις, την πολιτική οργάνω¬ 
ση, τους θεσμούς και την ιδεολογική συγκρότηση του 
Νέου Ελληνισμού κατά την περίοδο της οθωμανικής κυ¬ 
ριαρχίας και της Ελληνικής Επανάστασης, σε σύνδεση 
με την ιστορία της Οθωμανικής Αυτοκρατορίας και του 
ευρύτερου ελληνικού κόσμου της εποχής. 

Οθωμανική Ιστορία I (15ος-18ος αι.) 

Το σεμινάριο, με βάση κυρίως πρωτογενείς πηγές και τη 
σύγχρονη βιβλιογραφία, στοχεύει στην εξοικείωση των 
φοιτητών με ζητήματα πολιτικής συγκρότησης, οικονο¬ 
μικών και κοινωνικών δομών της Οθωμανικής Αυτοκρα¬ 
τορίας, καθώς και των μη μουσουλμάνων (ζιμμήδων) που 
ήταν υπήκοοι της, όπως και στις σχέσεις τους με την οθω¬ 
μανική διοίκηση και τους μουσουλμανικούς πληθυσμούς. 

Νεότερη και Σύγχρονη Ελληνική Ιστορία I 

Η Ελλάδα στο διεθνές σύστημα 

Το σεμινάριο επικεντρώνεται στη διεθνή θέση της 
χώρας κατά τον 19ο και τον 20ό αιώνα, τη διεθνή της 
στρατηγική και την εφαρμογή της, καθώς και τον βαθ¬ 
μό της προσαρμογής της στις μετεξελίξεις του διεθνούς 
συστήματος. Ιδιαίτερη σημασία αποδίδεται στη συμμε¬ 
τοχή της Ελλάδας σε διεθνείς οργανισμούς (ΚτΕ, ΟΗΕ) 
και πολυμερείς διεθνείς διεργασίες (παγκόσμιοι πόλεμοι, 
Ψυχρός Πόλεμος, ευρωπαϊκή ενοποίηση). 

Νεότερη και Σύγχρονη Ελληνική Ιστορία II 

Πολιτική, ιδεολογία και πολιτισμός 

Το σεμινάριο εξετάζει πολιτικά, πνευματικά και ιδεολο¬ 
γικά ρεύματα της ελληνικής κοινωνίας κατά τον 19ο και 
τον 20ό αιώνα, καθώς και τη σχέση τους με τις πολιτικές 
και πολιτισμικές διεργασίες που συντελέστηκαν σε κάθε 
εποχή. Έμφαση αποδίδεται, επίσης, στην παρακολού¬ 
θηση από την ελληνική πολιτική και την κοινωνία των 
διεθνών ιδεολογικών ρευμάτων. 

Μάθημα Επιλογής 

Μάθημα ελεύθερης επιλογής από άλλη ειδίκευση του 
ΠΜΣ ή από άλλο ΠΜΣ του Τμήματος ή από άλλο ΠΜΣ 
δημοσίου ΑΕΙ. 


Εαρινό εξάμηνο (2ο) 

Ιστορία Νέου Ελληνισμού III 

Ο Νέος Ελληνισμός κατά την περίοδο της οθωμανικής 
κυριαρχίας (κοινωνία, οικονομία, πνευματικός βίος και 
πολιτισμός, ταυτότητες) 

Στο μάθημα αυτό μελετώντας με βάση αρχειακές κυ¬ 
ρίως πηγές και τη σύγχρονη βιβλιογραφία, ζητήματα 
σχετικά με την κοινωνική οργάνωση, τις οικονομικές 
λειτουργίες, την πνευματική-πολιτισμική ιστορία και 
τη συγκρότηση των ταυτοτήτων του Νέου Ελληνισμού 
κατά την περίοδο της οθωμανικής κυριαρχίας και της 
Ελληνικής Επανάστασης, σε σύνδεση με την ιστορία της 
Οθωμανικής Αυτοκρατορίας και του ευρύτερου ελληνι¬ 
κού κόσμου της εποχής. 

Νεότερη και Σύγχρονη Ελληνική Ιστορία III 
Οικονομία και Κοινωνία 

Το σεμινάριο εξετάζει θεματικά τις κύριες τομές στην 
ιστορική εξέλιξη της ελληνικής οικονομίας και κοινωνί¬ 
ας τον 19ο και τον 20ό αιώνα. Μελετώνται η δομή της 
ελληνικής οικονομίας τον 19ο αιώνα, οι προσπάθειες 
εκβιομηχάνισης στον ύστερο 19ο αιώνα, οι οικονομικές 
εξελίξεις του Μεσοπολέμου, οι κοινωνικές δομές στις 
πόλεις και στην ύπαιθρο, η μεταπολεμική οικονομική 
ανάπτυξη. 

Μάθημα Επιλογής 

Μάθημα ελεύθερης επιλογής από άλλη ειδίκευση του 
ΠΜΣ ή από άλλο ΠΜΣ του Τμήματος ή από άλλο ΠΜΣ 
δημοσίου ΑΕΙ. 

Χειμερινό εξάμηνο (3ο) 

Ιστορία Νέου Ελληνισμού IV 

Ο ελληνοβενετικός κόσμος (κοινωνία, οικονομία, πνευ¬ 
ματικός βίος και πολιτισμός, ταυτότητες) 

Στο μάθημα αυτό μελετώντας με βάση αρχειακές κυ¬ 
ρίως πηγές και τη σύγχρονη βιβλιογραφία, ζητήματα 
σχετικά με την κοινωνική οργάνωση, τις οικονομικές 
λειτουργίες, την πνευματική-πολιτισμική ιστορία και τη 
συγκρότηση των ταυτοτήτων του υπό τους Βενετούς 
ελληνικού κόσμου, από τον 13ο έως και τον 18ο αιώνα, 
σε σύνδεση με την ιστορία της Βενετίας και στο πλαίσιο 
της ιστορίας του Νέου Ελληνισμού. 

Οθωμανική Ιστορία II (19ος αι. - 1923) 

Το σεμινάριο, με βάση κυρίως πρωτογενείς πηγές και 
τη σύγχρονη βιβλιογραφία, στοχεύει στην εξοικείωση 
των φοιτητών με ζητήματα πολιτικής συγκρότησης, 
οικονομικών και κοινωνικών δομών της Οθωμανικής 
Αυτοκρατορίας κατά την περίοδο που συντελούνται 
μεγάλες αλλαγές (προσπάθειες εξευρωπαϊσμού και εκ¬ 
συγχρονισμού). Ιδιαίτερη σημασία δίνεται, με την αντι¬ 
παραβολή ελληνικών και οθωμανικών πηγών, στη θέση 
των μη μουσουλμάνων και στις επιπτώσεις της διάδοσης 
εθνικισμών και ιδιαίτερα του ελληνικού. 

Νεότερη και Σύγχρονη Ελληνική Ιστορία IV 
θεωρία της ιστορίας και ιστοριογραφία 
Το σεμινάριο επικεντρώνεται στην ιστοριογραφία 
γύρω από την ελληνική ιστορία του 19ου και του 20ού 
αιώνα, καθώς και στις πρακτικές επεξεργασίας των αρ¬ 
χειακών και άλλων πηγών που αφορούν την τεκμηρίωση 
της. Εξετάζονται, επίσης, η σύγχρονη βιβλιογραφία για 

τη θεωρία της ιστορίας και τις πρακτικές του ιστορικού 
επαγγέλματος, καθώς και οι διαφορετικοί τρόποι με τους 
οποίους οι κοινωνίες προσεγγίζουν το παρελθόν τους. 
Μάθημα Επιλογής 

Μάθημα ελεύθερης επιλογής από άλλη ειδίκευση του 
ΠΜΣ ή από άλλο ΠΜΣ του Τμήματος ή από άλλο ΠΜΣ 
δημοσίου ΑΕΙ. 

2. Ειδίκευση: Ευρωπαϊκή Ιστορία 

Χειμερινό εξάμηνο (Ιο) 

Μεσαιωνική Ιστορία I 

Εξετάζονται ζητήματα κοινωνικής, οικονομικής, πολιτι¬ 
κής και πολιτισμικής ιστορίας της μεσαιωνικής Ευρώπης. 
Πρώιμη Νεότερη Ευρωπαϊκή Ιστορία I 
Εξετάζονται ζητήματα κοινωνικής, οικονομικής, πολι¬ 
τικής και πολιτισμικής ιστορίας της πρώιμης νεότερης 
Ευρώπης. 

Νεότερη και Σύγχρονη Ευρωπαϊκή Ιστορία I 
Εξετάζονται ζητήματα κοινωνικής, οικονομικής, πο¬ 
λιτικής και πολιτισμικής ιστορίας της νεότερης και σύγ¬ 
χρονης Ευρώπης. 

Εαρινό εξάμηνο (2ο) 

Μεσαιωνική Ιστορία II 

Εξετάζονται ζητήματα κοινωνικής, οικονομικής, πολιτι¬ 
κής και πολιτισμικής ιστορίας της μεσαιωνικής Ευρώπης. 
Πρώιμη Νεότερη Ευρωπαϊκή Ιστορία II 
Εξετάζονται ζητήματα κοινωνικής, οικονομικής, πολι¬ 
τικής και πολιτισμικής ιστορίας της πρώιμης νεότερης 
Ευρώπης. 

Νεότερη και Σύγχρονη Ευρωπαϊκή Ιστορία II 
Εξετάζονται ζητήματα κοινωνικής, οικονομικής, πο¬ 
λιτικής και πολιτισμικής ιστορίας της νεότερης και σύγ¬ 
χρονης Ευρώπης. 

Χειμερινό εξάμηνο (3ο) 

Μεσαιωνική Ιστορία III 

Εξετάζονται ζητήματα κοινωνικής, οικονομικής, πολιτι¬ 
κής και πολιτισμικής ιστορίας της μεσαιωνικής Ευρώπης. 
Πρώιμη Νεότερη Ευρωπαϊκή Ιστορία III 
Εξετάζονται ζητήματα κοινωνικής, οικονομικής, πολι¬ 
τικής και πολιτισμικής ιστορίας της πρώιμης νεότερης 
Ευρώπης. 

Νεότερη και Σύγχρονη Ευρωπαϊκή Ιστορία III 
Εξετάζονται ζητήματα κοινωνικής, οικονομικής, πο¬ 
λιτικής και πολιτισμικής ιστορίας της νεότερης και σύγ¬ 
χρονης Ευρώπης. 

3. Ειδίκευση: ΙστορίατηςΤέχνης 
Χειμερινό εξάμηνο (Ιο) 

Ζητήματα Έρευνας στην Ευρωπαϊκή Τέχνη I 
Εξετάζεται η ζωγραφική στην τέχνη των Κάτω Χωρών 
κατά τον 15ο αιώνα μέσα στα ιστορικά της συμφραζό- 
μενα. Έμφαση δίνεται στη θεωρία της εικονολογικής 
ερμηνευτικής προσέγγισης, στην πρόσληψη του έργου 
μεγάλων καλλιτεχνών από την εποχή τους έως σήμερα 
και στην υποδοχή εμβληματικών έργων. 

Ζητήματα Έρευνας στην Ευρωπαϊκή Τέχνη II 
Εξετάζεται η ιταλική ζωγραφική και γλυπτική κατά τον 
16ο και 17ο αιώνα μέσα στα ιστορικά της συμφραζό- 


μενα. Έμφαση δίνεται στη θεωρία της τέχνης κατά την 
περίοδο αυτή, με τη μελέτη πρωτογενών θεωρητικών 
κειμένων, καθώς επίσης στην πρόσληψη του έργου με¬ 
γάλων καλλιτεχνών από την εποχή τους έως σήμερα και 
στην υποδοχή εμβληματικών έργων. 

Εαρινό εξάμηνο (2ο) 

Ζητήματα Έρευνας στην Ευρωπαϊκή Τέχνη III 

Εξετάζεται η γαλλική ζωγραφική και γλυπτική κατά τον 
17ο αιώνα μέσα στα ιστορικά της συμφραζόμενα. Έμφα¬ 
ση δίνεται στη θεωρία της τέχνης της Γαλλικής Ακαδη¬ 
μίας Ζωγραφικής και Γλυπτικής κατά την περίοδο αυτή, 
με τη μελέτη πρωτογενών θεωρητικών κειμένων, καθώς 
επίσης στην πρόσληψη του έργου μεγάλων καλλιτεχνών 
από την εποχή τους έως σήμερα και στην υποδοχή εμ¬ 
βληματικών έργων. 

Ζητήματα Έρευνας στη Νεότερη Ελληνική Τέχνη I 

Μελετώνται τα έργα και οι δημιουργοί τους. Σκοπός 
του είναι η διεξοδική ανάλυση της καλλιτεχνικής δημι¬ 
ουργίας (ζωγραφικής, γλυπτικής και χαρακτικής) στην 
Ελλάδα του 18ου και του 19ου αιώνα. Έμφαση δίνεται 
στην ερμηνεία των ιδιαιτεροτήτων των κάθε είδους ει¬ 
κονογραφιών μοτίβων με ανάδειξη των εκάστοτε νέων 
στοιχείων. 

Χειμερινό εξάμηνο (3ο) 

Ζητήματα Έρευνας στη Νεότερη Ελληνική Τέχνη II 

Μελετώνται τα έργα και οι δημιουργοί τους. Σκοπός 
του σεμιναρίου είναι η διεξοδική ανάλυση της καλλιτε¬ 
χνικής δημιουργίας (ζωγραφικής, γλυπτικής και χαρακτι¬ 
κής) στην Ελλάδα κατά τον 20ό αιώνα. Έμφαση δίνεται 
στην ερμηνεία των ιδιαιτεροτήτων των κάθε είδους ει¬ 
κονογραφιών μοτίβων με ανάδειξη των εκάστοτε νέων 
στοιχείων. 

Ζητήματα Έρευνας στη Νεότερη Ελληνική Τέχνη III 

Μελετώνται ο τεχνοϊστορικός και ο τεχνοκριτικός λό¬ 
γος στην Ελλάδα κατά τον 19ο και τον 20ό αιώνα. Σκοπός 
του σεμιναρίου είναι η εμβάθυνση σε κείμενα ιστορίας 
της Νεότερης Ελληνικής Τέχνης και στους συντάκτες 
τους. Διακρίνονται τα ειδοποιό στοιχεία της τεχνοϊστο- 
ρικής και της τεχνοκριτικής συγγραφής. 

ΑΡΘΡΟ 7 

ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ 

ΦΟΙΤΗΤΩΝ 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
13 εβδομάδες διδασκαλίας. Η ΜΔΕ εκπονείται κατά το 
τέταρτο ακαδημαϊκό εξάμηνο σπουδών. 

Η παρακολούθηση των μαθημάτων είναι υποχρεωτι¬ 
κή. Οι φοιτητές είναι υποχρεωμένοι να παρακολουθούν 
ανελλιπώς και να ακολουθούν τους κανονισμούς του 
κάθε σεμιναριακού μαθήματος και τις οδηγίεςτου διδά¬ 
σκοντος. Φοιτητής που θα απουσιάσει πέραν των τριών 
(3) συναντήσεων σε κάθε σεμιναριακό μάθημα χάνει το 
δικαίωμα της παρακολούθησης του. Σε περίπτωση κω¬ 
λύματος διεξαγωγής μαθήματος, προβλέπεται η ανα- 
πλήρωση του. Η ημερομηνία και η ώρα αναπλήρωσης 
αναρτώνται στην ιστοσελίδα του ΠΜΣ. 

Κάθεσεμιναριακό μάθημα ολοκληρώνεται με την προ¬ 
φορική παρουσίαση και την έντυπη υποβολή εργασίας 
έκτασης 5.000-7.000 λέξεων. Η εργασία παραδίδεται 
έως τέσσερεις εβδομάδες μετά την ολοκλήρωση του 
σεμιναρίου και ο βαθμός κατατίθεται σε ηλεκτρονικό 
βαθμολόγιο που τηρεί η Γραμματεία, σύμφωνα με χρονο¬ 
διάγραμμα που ορίζει η ΣΕ (30 Απριλίου για το χειμερινό 
εξάμηνο και 30 Σεπτεμβρίου για το εαρινό εξάμηνο). 
Μετά την παρέλευση των προβλεπόμενων ημερομηνι¬ 
ών, δεν υπάρχει δυνατότητα βαθμολόγησης. Ο τρόπος 
αξιολόγησης ορίζεται από τον διδάσκοντα του κάθε μα¬ 
θήματος. Η βαθμολόγηση γίνεται στην κλίμακα 1-10. Για 
να θεωρηθεί επιτυχής η παρακολούθηση σεμιναρίων 
ορίζεται ως βάση ο βαθμός πέντε (5). 

Για την απόκτηση του ΔΜΣ κάθε μεταπτυχιακός 
φοιτητής οφείλει να παρακολουθήσει καινά εξεταστεί 
επιτυχώς σε έξι σεμινάρια του ΠΜΣ και να εκπονήσει 
μεταπτυχιακή διπλωματική εργασία, συγκεντρώνοντας 
έτσι 120 Ε0Τ5. 

Στο τέταρτο εξάμηνο του ΠΜΣ προβλέπεται η εκ¬ 
πόνηση της ΜΔΕ. Η ΣΕ, ύστερα από αίτηση του υπο¬ 
ψηφίου στην οποία αναγράφεται ο προτεινόμενος 
τίτλος της διπλωματικής εργασίας, καθώς και ο προ- 
τεινόμενος επιβλέπων (αν δεν έχει ορισθεί ως επιβλέ- 
πων του μεταπτυχιακού φοιτητή ήδη από την έναρξη 
των μεταπτυχιακών σπουδών του) και επισυνάπτεται 
περίληψη της προτεινόμενης εργασίας, ορίζει τον επι- 
βλέποντα αυτής και συγκροτεί την τριμελή εξεταστική 
επιτροπή για την έγκριση της εργασίας, ένα από τα 
μέλη της οποίας είναι και ο επιβλέπων (παρ. 4, άρθρο 
34, ν. 4485/2017). Ο επιβλέπων είναι μέλος ΔΕΠ του 
Τμήματος και συμμετέχει στην τριμελή εξεταστική 
επιτροπή. Τα άλλα δύο μέλη της τριμελούς εξεταστι¬ 
κής επιτροπής μπορεί να είναι μέλη ΔΕΠ του οικείου 
Τμήματος ή άλλων Τμημάτων του ίδιου ή άλλου ΑΕΙ, 
ερευνητές από ερευνητικά κέντρα του άρθρου 13Α του 
ν. 4310/2014 και της Ακαδημίας Αθηνών, επισκέπτες 
καταξιωμένοι επιστήμονες από την ημεδαπή ή την 
αλλοδαπή, που έχουν θέση ή προσόντα καθηγητή ή 
ερευνητή σε ερευνητικό κέντρο. 

Η γλώσσα συγγραφής της ΜΔΕ είναι η ελληνική ή η 
αγγλική, εφόσον συντρέχουν ειδικοί λόγοι και υπάρξει 
θετική σχετική απόφαση της ΣΕ. Το αντικείμενο της ΜΔΕ 
πρέπει να έχει ερευνητικό χαρακτήρα, να καταρτισθεί 
σύμφωνα με την επιστημονική μεθοδολογία του γνω¬ 
στικού αντικειμένου, να περιλαμβάνει προσωπική συμ¬ 
βολή του γράφοντος στην έρευνα και να καταδεικνύει 
τη συνθετική του ικανότητα. Η έκταση της ΜΔΕ ορίζεται 
μεταξύ 20.000-30.000 λέξεων περιλαμβανομένων των 
σημειώσεων, όχι όμως της βιβλιογραφίας, των περιεχο¬ 
μένων, λοιπών πινάκων και εικονογράφησης.Το κυρίως 
κείμενο πρέπει να είναι γραμμένο με γραμματοσειρά 
Τίιπθ5 Νονν Ηοιγιθπ, μεγέθους 12 στιγμών, σε 1,5 διά¬ 
στιχο και με πλήρη στοίχιση. Οι σημειώσεις πρέπει να 
είναι γραμμένες με γραμματοσειρά Τίηηθ5 Νθνν Κοιγιβπ, 
μεγέθους 10 στιγμών, σε μονό διάστιχο και με στοίχιση 
αριστερά.Το εξώφυλλο έχει λευκό υπόβαθρο. Χρησιμο¬ 
ποιείται 1 ,5 διάστιχο και στοίχιση στο κέντρο. Στην άνω 
αριστερά γωνία τοποθετείται το επίσημο λογότυπο του 


ΕΚΠΑ. Στο ανώτερο μέρος του εξωφύλλου αναγράφο¬ 
νται σε διαφορετικές παραγράφους τα εξής: 

-Τμήμα Ιστορίας και Αρχαιολογίας (γραμματοσειρά 
ΤΪΠΊΘ5 Νθνν Κοιτΐ3η 14 στιγμών), 

- Πρόγραμμα Μεταπτυχιακών Σπουδών «Νεότερη και 
Σύγχρονη Ιστορία και Ιστορία τηςΤέχνης» (γραμματοσει¬ 
ρά Τίιτΐθ5 Νθνν ΚοιτίΒη 14 στιγμών), 

- Ειδίκευση «... » (γραμματοσειρά Τίιπθ5 Νθνν ΡοιτίΒη 
14 στιγμών), 

- Ο τίτλος της ΜΔΕ (γραμματοσειράΤίιτίθε Νθνν Κοιγίβγι 
18 στιγμών), 

Μεταπτυχιακή Διπλωματική Εργασία (γραμματοσειρά 
ΤΪΠΊΘ5 Νθνν Κοιτιβπ 14 στιγμών), 

-Το ονοματεπώνυμο φοιτητή (γραμματοσειράΤίιηθ5 
Νθνν Κοιγιβπ 14 στιγμών), 

-Τα ονόματα και η βαθμίδα των τριών βαθμολογητών 
(γραμματοσειράΤίιπθ5 Νθνν Κοιτίθη 14 στιγμών). 

Στο κατώτερο μέρος του εξωφύλλου, με γραμματοσει¬ 
ρά Τίιηθ5 Νθνν Ηοιύιβπ 14 στιγμών και με στοίχιση στο 
κέντρο, αναγράφεται ο τόπος (Αθήνα) ο χρόνος εκπό¬ 
νησης της ΜΔΕ. Στο κείμενο της ΜΔΕ συμπεριλαμβάνε- 
ται υποχρεωτικά περίληψη στην ελληνική και αγγλική 
γλώσσα (έως 200 λέξεις εκάστη). 

Η ΜΔΕ κατατίθεται στον επόπτη και στα υπόλοιπα 
δύο μέλη της εξεταστικής επιτροπής σε έντυπη και 
ηλεκτρονική μορφή τουλάχιστον δύο μήνες πριν από 
την ολοκλήρωση του χρόνου φοίτησης του φοιτητή. 
Για να εγκριθεί η εργασία ο φοιτητής οφείλει να την 
υποστηρίξει προφορικά ενώπιον της εξεταστικής επι¬ 
τροπής (παρ. 4, άρθρου 34 του ν. 4485/2017). Η τελική 
βαθμολογία της ΜΔΕ προκύπτει από τον μέσο όρο των 
βαθμών των τριών βαθμολογητών. Ο τελικός βαθμός του 
ΔΜΣ προκύπτει με ποσοστό 50% από τον μέσο όρο των 
βαθμολογιών στα έξι σεμινάρια και 50% από το βαθμό 
της ΜΔΕ. Οι ΜΔΕ αξιολογούνται με βαθμό της κλίμακας 
από ένα (1) έως 10 (δέκα) με ενδιάμεσες διαβαθμίσεις. 
Επιτυχής θεωρείται η αποφοίτηση με συνολικό βαθμό 
όχι χαμηλότερο του 7 (επτά). 

Οι ΜΔΕ, εφόσον εγκριθούν από την εξεταστική επιτρο¬ 
πή και πριν από την ορκωμοσία του υποψηφίου, αναρτώ- 
νται υποχρεωτικά στο Ψηφιακό Αποθετήριο ΠΕΡΓΑΜΟΣ, 
σύμφωνα με τις αποφάσεις της Συγκλήτου του ΕΚΠΑ. 
Πριν από την ορκωμοσία, ο υποψήφιος υποχρεούται να 
καταθέσει στη Γραμματεία του ΠΜΣ σχετική βεβαίωση 
υποβολήςτης ΜΔΕ στο Ψηφιακό Αποθετήριο.ΤοΤμήμα 
δημοσιεύει στην ιστοσελίδα του το ονοματεπώνυμο του 
συγγραφέα, τον τίτλο της ΜΔΕ και έναν σύνδεσμο προς 
το Ψηφιακό Αποθετήριο. 

ΑΡΘΡΟ 8 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' Κύκλου Σπουδών, πλην του δικαιώματος παροχής 
δωρεάν διδακτικών συγγραμμάτων. Το Τμήμα υποχρε- 
ούται να εξασφαλίσει στους φοιτητές με αναπηρία ή/ 
και ειδικές ανάγκες προσβασιμότητα στα προτεινόμενα 
συγγράμματα και τη διδασκαλία (παρ. 3, άρθρο 34 του 

ν. 4485/2017). Η Μονάδα Προσβασιμότητας για Φοιτητές 
με Αναπηρία (ΦμεΑ) συμβάλλει στην επίτευξη ισότιμης 
πρόσβασης στις ακαδημαϊκές σπουδές των φοιτητών με 
διαφορετικές ικανότητες και απαιτήσεις, μέσω της πα¬ 
ροχής προσαρμογών στο περιβάλλον, υποστηρικτικών 
τεχνολογιών πληροφορικής και υπηρεσιών πρόσβασης. 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, επι¬ 
σκέψεις εργαστηρίων, συνέδρια/ημερίδες με γνωστικό 
αντικείμενο συναφές με αυτό του ΠΜΣ, διαλέξεις ή άλ¬ 
λες επιστημονικές εκδηλώσεις του ΠΜΣ κ.ά. Ανά διετία, 
προβλέπεται οργάνωση μιας τουλάχιστον ημερίδας του 
ΠΜΣ, κατά την οποία παρουσιάζονται με μορφή ανα¬ 
κοινώσεων οι ΜΔΕ, καθώς και τα προσωρινά συμπερά¬ 
σματα διδακτορικών διατριβών που είναι σε εξέλιξη. 
Η ημερίδα αυτή είναι δημόσια και γνωστοποιείται, με 
κατάλληλο τρόπο, στα μέλη της αντίστοιχης επιστημο¬ 
νικής κοινότητας. 

3. Η Συνέλευση του Τμήματος Ιστορίας και Αρχαιολο¬ 
γίας, μετά την εισήγηση της ΣΕ, μπορεί να αποφασίσει 
τη διαγραφή μεταπτυχιακού φοιτητή, εάν 

- το ποσοστό απουσιών του ξεπερνά το 23% στο σύ¬ 
νολο μαθημάτων ενός εξαμήνου, 

- δεν παρακολουθήσει επιτυχώς τουλάχιστον δύο σε¬ 
μινάρια κατά τη διάρκεια των δύο πρώτων εξαμήνων 
των σπουδών του, 

- δεν έχει ολοκληρώσει επιτυχώς το πρόγραμμα, 

- υπερβείτη μέγιστη χρονική διάρκεια φοίτησης στο 
ΠΜΣ, όπως ορίζεται στον παρόντα Κανονισμό, 

- έχει παραβιάσει τις κείμενες διατάξεις, όσον αφορά 
στην αντιμετώπιση πειθαρχικών παραπτωμάτων από τα 
αρμόδια πειθαρχικά όργανα, 

- υποβάλει αίτημα (αυτοδικαίως), 

- υποπέσει σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993), κατά τη 
συγγραφή των προβλεπομένων εργασιών τους. 

4. Στο τέλος κάθε εξαμήνου, πραγματοποιείται αξι¬ 
ολόγηση κάθε μαθήματος και κάθε διδάσκοντος από 
τους μεταπτυχιακούς φοιτητές (παρ. 1, άρθρο 44 του 
ν. 4485/2017), σύμφωνα με τη διαδικασία που προτείνει 
η ΣΕ και εγκρίνει η Συνέλευση του Τμήματος. 

5. Η καθομολόγηση γίνεται τον Ιανουάριο, τον Ιούνιο 
και τον Οκτώβριο κάθε έτους, στο πλαίσιο της Συνέλευ¬ 
σης του Τμήματος Ιστορίας και Αρχαιολογίας και σε χώρο 
του Τμήματος ή της Σχολής, παρουσία του Διευθυντή 
του ΠΜΣ ή του Αναπληρωτή του, του Προέδρου του 
Τμήματος ή του Αναπληρωτή του και, κατά τις δυνατό¬ 
τητες, ενδεχομένως εκπροσώπου του Πρυτάνεως. Πιο 
συγκεκριμένα, στο πλαίσιο του συγκεκριμένου ΠΜΣ, 
απονέμεται ΔΜΣ στη «Νεότερη και Σύγχρονη Ιστορία 
και Ιστορία της Τέχνης» / "Μοάθίτι 3ηά (Ζοπΐθΐηροΐ'Βΐ'γ 
ΗΪ5ΐ0Γγ 3πά Ηίϊΐοι-γ οί ΑιΤ" στις εξής ειδικεύσεις: 

1. Νεότερη και Σύγχρονη Ελληνική Ιστορία: ελληνοβε- 
νετικός, οθωμανικός, νεότερος ελληνικός κόσμος, 

2. Ευρωπαϊκή Ιστορία, 

3. Ιστορία της Τέχνης. 

6. ΔΜΣ δεν απονέμεται σε φοιτητή του οποίου ο τίτ¬ 
λος σπουδών Α' Κύκλου από ίδρυμα της αλλοδαπής δεν 


έχει αναγνωριστεί από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(ΔΟΑΤΑΠ), σύμφωνα με τον ν. 3328/2005 (Α'80). 

7. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

ΑΡΘΡΟ 9 

ΥΠΟΔΟΜΗ ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Τμήματος Ιστορίας και Αρχαιολογίας. 

2. Η διοικητική και γραμματειακή υποστήριξη του ΠΜΣ 
γίνεται από τη Γραμματεία του ΠΜΣ, η οποία στελεχώ¬ 
νεται από ένα άτομο. 

3. Η χρηματοδότηση του ΠΜΣ μπορεί να προέρχεται 
από: 

α) τον προϋπολογισμό του ΕΚΠΑ και των συνεργαζό- 
μενων για την οργάνωση του φορέων, σύμφωνα με το 
άρθρο 43, 

β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α'της παρ. 1 του άρθρου 14 του 
ν. 4270/2014 (ΦΕΚ 143, τ.Α'), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
ς) μέρος των εσόδων του Ειδικού Λογαριασμού Κον- 
δυλίων Έρευνας (ΕΛΚΕ), 
ζ) κάθε άλλη νόμιμη πηγή. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του ΠΜΣ, ο οποίος κατα¬ 
τίθεται στο Τμήμα Ιστορίας και Αρχαιολογίας του ΕΚΠΑ 
(παρ. 2, άρθρο 44 του ν. 4485/2017). Ο εν λόγω απολογι¬ 
σμός, με ευθύνη της Κοσμητείας, αποστέλλεται αμελλητί 
στα μέλη της ΕΣΕ (παρ. 5, άρθρο 44 του ν. 4485/2017). 

5. Η εσωτερική και εξωτερική αξιολόγηση του ΠΜΣ 
θα γίνεται σύμφωνα με τις διατάξεις του άρθρου 44 του 
ν. 4485/2017. 

ΑΡΘΡΟ 10 

ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ 

ΣΤΟ ΠΜΣ 

Οι διδάσκοντες του ΠΜΣ, προέρχονται, τουλάχιστον 
κατά 60%, από: 

- μέλη ΔΕΠ του Τμήματος, 

- μέλη ΕΕΠ, ΕΔΙΠ και ΕΤΕΠ του Τμήματος, κατόχους 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας, για το οποίο δεν είναι δυνατή ή συνήθης 
η εκπόνηση διδακτορικής διατριβής, 

- ομότιμους καθηγητές (άρθρο 69, ν. 4386/2016) και 
αφυπηρετήσαντα μέλη ΔΕΠ του οικείου Τμήματος, 

- διδάσκοντες σύμφωνα με το π.δ. 407/1980 (ΦΕΚ 112, τ.Α'), 

- επιστήμονες αναγνωρισμένου κύρους, κάτοχους 

διδακτορικού διπλώματος, οι οποίοι μπορεί να απα¬ 
σχολούνται ως ακαδημαϊκοί υπότροφοι, με απόφαση 
της Συνέλευσης και πράξη του Προέδρου του οικείου 
Τμήματος, για τη διεξαγωγή διδακτικού και ερευνητι¬ 
κού έργου, καθοριζόμενου με τη σύμβαση που υπο¬ 
γράφεται μεταξύ του ακαδημαϊκού υποτρόφου και 
του Πρύτανη του οικείου ΑΕΙ (παρ. 7, άρθρο 29 του 
ν. 4009/2011). 

Με αιτιολογημένη απόφαση της Συνέλευσης το Τμή- 
ματος ανατίθεται διδασκαλία σε 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα του άρθρου 13Α 
του ν. 4310/2014 και της Ακαδημίας Αθηνών, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, επιστήμο¬ 


νες αναγνωρισμένου κύρους που κατέχουν διδακτορικό 
δίπλωμα με εξειδικευμένες γνώσεις ή σχετική εμπειρία 
στο γνωστικό αντικείμενο του ΠΜΣ, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ. 7, άρθρο 16 του ν. 4009/2011), 
ή γίνονται νέες προσλήψεις/συμβάσεις, σύμφωνα με τα 
ανωτέρω (παρ. 1,2,5 και 6, άρθρο 36 του ν. 4485/2017). 

Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ γίνεται ύστερα από εισήγηση της ΣΕ 
και έγκριση της Συνέλευσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 




37440 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2955/20.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























